קייל צ'למרס

ביוגרפיה

צ'למרס נולד וגדל בפורט לינקולן שבאוסטרליה הדרומית. אביו, ברט צ'למרס, הוא שחקן פוטבול אוסטרלי מקצועני בעברו. הוא מתאמן בהדרכתו של פיטר בישופ.

השחיין המצטיין באליפות העולם לנוער

באליפות העולם שנערכה בקאזאן, רוסיה בשנת 2015 הוא זכה במדליית כסף, לאחר ששחה במשחה שליחים 4x100 מטר מעורב בשלב המוקדמות. כשחיין אחרול הור שבע ב"זינוק שליחים" תוצאה של 47.86 שניות. נוסף לכך, הוא שחה בשלב המוקדמות במשחה שליחים 4x100 מטר חופשי וסיים עם נבחרתו רק במקום 13 בתוצאה של 3:16.34 דקות, אך כשחיין אחרון הוא קבע ב"זינוק שליחים" תוצאה של 47.92 שניות, התוצאה השלישית בטיבה מבין כל השחיינים בשלב המוקדמות. שבועיים לאחר מכן, באליפות העולם בשחייה לנוער שנערכה בסינגפור הוא זכה ב-7 מדליות, 3 זהב, 3 כסף ו-1 ארד והיה לכוכב האליפות. מדליות זהב, במשחה ל-50 מטר חופשי בתוצאה של 22.19 שניות, במשחה ל-100 מטר חופשי בשיא אליפות חדש של 48.47 שניות ובמשחה שליחים 4x100 מטר חופשי. מדליות כסף, במשחה שליחים 4x200 מטר חופשי ובשני משחי שליחים משולבים עם 2 שחייניות. מדליית ארד, במשחה שליחים 4x100 מטר מעורב.

אלוף אולימפי

באולימפיאדת ריו דה ז'ניירו (2016) זכה צ'למרס בשתי מדליות, זהב וארד. מדליית זהב, במשחה ל-100 מטר חופשי בשיא עולם חדש לנוער של 47.58 שניות, לפני פיטר טימרס מבלגיה שקבע שיא בלגי חדש של 47.80 שניות והאלוף היוצא נייתן אדריאן מארצות הברית (47.85 שניות). כבר בשלב המוקדמות הוא קבע את התוצאה המהירה בשלב בשיא עולם חדש לנוער של 47.90 שניות. בשלב חצי הגמר הוא שיפר את שיאו הטרי והעמידו על 47.88 שניות ועלה מהמקום השני. מדליית ארד, במשחה שליחים 4x100 מטר חופשי בתוצאה של 3:11.37 דקות, אחרי ארצות הברית (3:09.92 דקות) וצרפת (3:10.53 דקות). כשחיין שני הוא שחה ב"זינוק שליחים" תוצאה של 47.38 שניות.

2017

צ'למרס לא השתתף באליפות העולם שנערכה בבודפשט, הונגריה ביולי 2017.

2018

במשחקי חבר העמים שנערכו בגולד קואוסט באפריל 2018 זכה צ'למרס ב-5 מדליות, 4 זהב ו-1 כסף. מדליות זהב במשחה ל-200 מטר חופשי בשיא אישי חדש של 1:45.56 דקות, לפני חברו לנבחרת מק הורטון (1:45.89 דקות) ודנקן סקוט מסקוטלנד (1:46.30 דקות) ובמשחי השליחים 4x100 מטר חופשי, 4x200 מטר חופשי ו-4x100 מטר מעורב. כשחיין רביעי הוא קבע ב"זינוק שליחים" תוצאה של 47.25 שניות. מדליית כסף במשחה ל-100 מטר חופשי ביחד עם צ'אד לה קלו מדרום אפריקה בתוצאה של (48.15 שניות), אחרי דנקן סקוט 48.02 שניות.
באליפות הפאן פסיפיק בשחייה שנערכה בטוקיו אוגוסט אותה שנה הוא זכה ב-4 מדליות, 1 זהב, 2 כסף ו-1 ארד. מדליית זהב במשחה ל-100 מטר חופשי בתוצאה של 48.00 שניות, מדליות כסף במשחי שליחים 4x100 מטר חופשי ו-4x200 מטר מעורב ומדליית ארד במשחה שליחים 4x100 מטר מעורב, כשחיין רביעי הוא שחה ב"זינוק שליחים" תוצאה של 46.91 שניות המהירה באליפות.

אלוף עולם במשחה שליחים

באליפות העולם שנערכה בקוואנגג'ו, קוריאה הדרומית ביולי 2019 זכה צ'למרס ב-4 מדליות, 1 זהב, 2 כסף ו-1 ארד. מדליית זהב במשחה שליחים 4x200 מטר חופשי ביחד עם קלייד לואיס, אלכסנדר גרהאם ומק הורטון בשיא אוקיאניה חדש של 7:00.85 דקות, לפני רוסיה (7:01.81 דקות) וארצות הברית (7:01.98 דקות). מדליות כסף, במשחה ל-100 מטר חופשי בשיא אישי חדש של 47.08 שניות, אחרי קיילב דרסל מארצות הברית שקבע שיא לאומי חדש של 46.96 שניות ולפני ולדיסלב גרינב מרוסיה (47.82 שניות), במשחה שליחים 4x100 מטר חופשי משולב ביחד עם קלייד לואיס, אמה מקאון וברונטה קמפבל בשיא אוקיאניה חדש של 3:19.97 דקות, אחרי ארצות הברית שקבעה שיא עולם חדש של 3:19.40 דקות ולפני צרפת (3:22.11 דקות) ומדליית ארד במשחה שליחים 4x100 מטר חופשי ביחד עם קמרון מקאבוי, קלייד לואיס ואלכסנדר גרהאם בתוצאה של 3:11.22 דקות, אחרי ארצות הברית שקבעה שיא אליפות חדש של 3:09.06 דקות ורוסיה (3:09.97 דקות). נוסף לכך, הוא סיים במקום 13 במשחה ל-200 מטר חופשי בתוצאה של 1:46.21 דקות ובמקום חמשישי במשחה שליחים 4x100 מטר מעורב בתוצאה של 3:30.42 דקות, כשחיין רביעי הוא קבע ב"זינוק שליחים" תוצאה של 46.60 שניות.